CELEX: 22011D0002
Language: mt
Date: 2011-02-11 00:00:00
Title: Deċiżjoni tal-Kumitat Konġunt taż-ŻEE Nru 2/2011 tal- 11 ta' Frar 2011 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-enerġija) tal-Ftehim dwar iż-ŻEE

7.4.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 93/31
               
            DEĊIŻJONI TAL-KUMITAT KONĠUNT TAŻ-ŻEE
      Nru 2/2011
      tal-11 ta' Frar 2011
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-enerġija) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 124/2009 tal-4 ta' Diċembru 2009 (1).
               
            
                  (2)
               
               
                  L-Anness IV tal-Ftehim kien emendat bid-Deċiżjoni tal-Kumitat Konġunt taż-ŻEE Nru 69/2010 tal-11 ta' Ġunju 2010 (2).
               
            
                  (3)
               
               
                  Ir-Regolament tal-Kummissjoni (KE) Nru 859/2009 tat- 18 ta' Settembru 2009 li jemenda r-Regolament (KE) Nru 244/2009 fir-rigward tar-rekwiżiti tal-ekodisinn għar-radjazzjoni ultravjola minn bozoz tad-dar li ma jitfgħux id-dawl f'direzzjoni waħda biss [non-directional household lamps] (3) għandu jiġi inkorporat fil-Ftehim.
               
            IDDEĊIEDA KIF ĠEJ:
      Artikolu 1
      Dan li ġej għandu jiżdied fil-punt 10 (Regolament tal-Kummissjoni (KE) Nru 244/2009) tal-Kapitolu IV tal-Anness II mal-Ftehim:
      “, kif emendat permezz ta':
      
                  —
               
               
                  
                     32009 R 0859: Regolament tal-Kummissjoni (KE) Nru 859/2009 tat-18 ta' Settembru 2009 (ĠU L 247, 19.9.2009, p. 3).”
               
            Artikolu 2
      Dan li ġej għandu jiżdied fil-punt 33 (Regolament tal-Kummissjoni (KE) Nru 244/2009) tal-Anness IV mal-Ftehim:
      “, kif emendat permezz ta':
      
                  —
               
               
                  
                     32009 R 0859: Regolament tal-Kummissjoni (KE) Nru 859/2009 tat-18 ta' Settembru 2009 (ĠU L 247, 19.9.2009, p. 3).”
               
            Artikolu 3
      It-testi għar-Regolament (KE) Nru 859/2009 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-12 ta' Frar 2011, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Frar 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 62, 11.3.2010, p. 9.
      
         (2)  ĠU L 244, 16.9.2010, p. 22.
      
         (3)  ĠU L 247, 19.9.2009, p. 3.
      
         (*)  Mhuma indikati l-ebda rekwiżiti kostituzzjonali.